paragraph_text: Massimiliano "Max" Allegri (Livorno, 11. kolovoza 1967.), talijanski je nogometni trener, koji je trenutačno trener talijanskog Juventusa. Kao nogometaš igrao je na poziciji veznog igrača. Bivši je trener talijanskog kluba Milana koji se natječe u Serie A. U sezoni 2010./11. Allegri je osvojio Milanu prvi ligaški trofej nakon 2004. godine. Allegri je jedini trener u povijesti talijanskoga nogometa koji je osvojio pet Scudetta i četiri titule talijanskoga kupa uzastopno, te jedini trener u ligama petice koji je osvojio duplu krunu četiri sezone zaredom.